पानी के बदले मरीज को दिया गया फिनाइल  
पश्चिम बंगाल के हावड़ा जिले में अस्पताल प्रबंधन की कथित लापरवाही के कारण एक महिला मरीज पानी की बजाय फिनाइल पी गई।
पश्चिम बंगाल के हावड़ा जिले में अस्पताल प्रबंधन की कथित लापरवाही के कारण एक महिला मरीज पानी की बजाय फिनाइल पी गई। अधिकारियों ने बताया कि 32 साल की काजल घोसाल चिकित्सा जांच के लिए बल्ली केदारनाथ आरोग्य भवन अस्पताल गई थी। यहां एक चिकित्सक ने उसे वहां रखी बोतल से पानी पीने के लिए कहा।  महिला बोतल में रखे फिनाइल को पानी समझकर पीने लगी। कुछ घूंट मुंह के अंदर जाते ही उसे अहसास हुआ कि यह पानी नहीं है। इस महिला की तबियत बिगड़ने के बाद इसका उपचार किया जा रहा है।